27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 585 της 30 Ιουλ. /13 Αυγ. 1976 (ΦΕΚ Α΄  211) Περί συστάσεως θέσεως ειδικού καθηγητού Ιταλικής Γλώσσης παρά τω Εθνικώ Μετσοβίω Πολυτεχνείω. Έχοντες υπ’ όψει: 1)Τας διατάξεις: α)του άρθρ. 31 (παρ. 3 και 4 του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2)Την γνώμην της Συγκλήτου (συνεδρία 29.8.1975) του Εθνικού Μετσοβίου Πολυτεχνείου και  3)Τας υπ’ αριθ. 910/1975 και 507/1976 γνωμοδοτήσεις του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον. -Συνιστάται παρά τω Ε.Μ. Πολυτεχνείω μία θέσις ειδικού καθηγητού Ιταλικής Γλώσσης Α΄ κατηγορίας επί βαθμοίς 7ω-2ω. Η θέσις αύτη δύναται να πληρούται κατά τας διατάξεις της παρ. 2 του άρθρ. 7 του Ν.Δ. 3974/1959 (τόμ. 31 σελ. 78). Ως ειδικά τυπικά προσόντα διορισμού εις τον εισαγωγικόν βαθμόν της ανωτέρω θέσεως ορίζονται πτυχίον Ιταλικής Φιλολογίας Πανεπιστημίου της ημεδαπής ή ανεγνωρισμένου ως ομοταγούς Ιδρύματος της αλλοδαπής και διδακτική πείρα τουλάχιστον δύο ετών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 